Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 541/13/6611	Zvolen, 27.9.2013
EEČ : 2-51-157-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek tomu, že mu bola rozsudkom sudkyne Okresného súdu XXXXX č. konania XXXXX  uložená povinnosť prispievať na výživu mal. syna XXXXX, nar. XXXXX, výživným vo výške 3 000,-- Sk (99,58 €) mesačne vždy do 15-teho dňa v mesiaci vopred k rukám matky dieťaťa XXXXX, nar. XXXXX trvale bytom XXXXX počínajúc dňom právoplatnosti rozsudku, si svoju zákonnú povinnosť vyživovať iného v období od mesiaca máj 2013 do 27.09.2013 v meste XXXXX, okres XXXXX a na iných miestach riadne a včas  neplnil, čím mu k rukám matky dieťaťa XXXXX, nar. XXXXX trvale bytom XXXXX vznikol dlh na výživnom vo výške 497,98 €, 

lebo zanikla trestnosť činu.

Odôvodnenie:
	Uznesením poverenej príslušníčky PZ ČVS: XXXXX zo dňa XXXXX  bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX, nar. XXXXX vo Zvolene pre prečin zanedbania povinnej výživy podľa § 207 ods. 2 Tr. zákona na tom skutkovom základe, že aj napriek tomu, že mu bola rozsudkom sudkyne Okresného súdu XXXXX č. konania XXXXX uložená povinnosť prispievať na výživu mal. syna XXXXX, nar. XXXXX výživným vo výške 3 000,-- Sk (99,58 €) mesačne vždy do 15-teho dňa v mesiaci vopred k rukám matky dieťaťa XXXXX, nar. XXXXX, trvale bytom XXXXX počínajúc dňom právoplatnosti rozsudku si svoju zákonnú povinnosť vyživovať iného v období od mesiaca máj 2013 do mesiaca august 2013 v meste XXXXX, okres XXXXX a na iných miestach riadne a včas neplnil, čím mu k rukám matky dieťaťa XXXXX, nar. XXXXX trvale bytom XXXXX vznikol dlh na výživnom vo výške 398,32 €.

	Obvinený  XXXXX potvrdil, že v rozhodnom období neplatil výživné na mal. syna riadne a včas. Momentálne je nezamestnaný a má nulový mesačný príjem. Je si vedomý svojej vyživovacej povinnosti avšak túto neplní práve z dôvodu zlej finančnej situácie, v ktorej sa ocitol. Oľutoval svoje konanie a prejavil snahu zaplatiť celé dlžné výživné. Následne dňa 26.08.2013 poslal poštovou poukážkou oprávnenej XXXXX sumu vo výške 398,40 € a dňa 17.09.2013 sumu 99,58 € ako výživné za mesiac september 2013, o čomdo spisového materiálu doložil fotokópie poštových poukazov. 

	Svedkyňa - poškodená  XXXXX v prípravnom konaní uviedla, že obvinený XXXXX neplnil vyživovaciu povinnosť na mal. XXXXX riadne a včas od mesiaca máj 2013. Dňa 26.08.2013 jej poštovou poukážkou zaplatil výživné vo výške 398,40 € vrátane mesiaca august 2013 a následne jej dňa 17.09.2013 zaplatil sumu 99,58 € ako výživné za mesiac september 2013, z ktorého dôvodu jej na výživnom nedlhuje žiadnu sumu. 

	Do spisového materiálu boli zabezpečené listinné dôkazy, okrem iného rozsudok sudkyne Okresného súdu Zvolen č.k. XXXXX rozsudok sudkyne Okresného súdu XXXXX XXXXX v spojení s rozsudkom Krajského súdu v Banskej Bystrici č.k. XXXXX uznesenie OR PZ OPP OO PZ XXXXX ČVS: XXXXX zo dňa 13.05.2013, ktorým bolo zastavené trestné stíhanie pre prečin zanedbania povinnej výživy, tabuľky plnenia vyživovacej povinnosti, ako aj fotokópie poštových peňažných poukazov. 

	Zo správ k osobe obvineného bolo zistené, že  tento bol od roku 2005 dvakrát súdne trestaný, naposledy rozsudkom Okresného súdu Zvolen sp. zn. XXXXX  zo dňa 18.07.2008 právoplatným dňa 18.07.2008  pre zločin marenia spravodlivosti podľa § 344 ods. 1 písm. a/  ods. 2 písm. c/ Tr. zákona, za čo mu bol uložený trest odňatia slobody v trvaní 3 rokov s podmienečným odkladom na skúšobnú dobu v trvaní 3 rokov a zároveň mu bolo uložené obmedzenie povinnosť platiť výživné.  Obvinený bol od roku 2006 4-krát priestupkovo potrestaný, najmä pre priestupky proti majetku.

	Podľa § 207 ods. 2 Tr. zákona, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, potrestá sa odňatím slobody až na tri roky.  
	Podľa § 86 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.

	Pre trestnosť činu sa vyžaduje naplnenie všetkých znakov skutkovej podstaty toho ktorého trestného činu (subjekt, subjektívna stránka, objekt, objektívna stránka). V danom prípade bolo jednoznačne preukázané, že obvinený svojím konaním naplnil všetky znaky skutkovej podstaty prečinu zanedbania povinnej výživy, keď sa od mesiaca máj 2013 úmyselne vyhýbal plneniu zákonnej povinnosti vyživovať mal. XXXXX, výživné neplatnil riadne a včas, aj napriek tomu, že ho platiť mohol. Nakoľko však obvinený splnil svoju povinnosť dodatočne a zaplatil celé dlžné výživné skôr, ako sa súd odobral na záverečnú poradu, pričom neplnenie vyživovacej povinnosti nemalo trvalo nepriaznivé následky, rozhodla som tak, ako je uvedené vo výrokovej časti tohto rozhodnutia a trestné stíhanie obvineného  som zastavila.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka